Kohtuasi C‑479/13

Euroopa Komisjon

versus

Prantsuse Vabariik

„Liikmesriigi kohustuste rikkumine — Maksustamine — Käibemaks — Vähendatud maksumäära kohaldamine — Digi- ja elektronraamatute tarnimine”

Kokkuvõte – Euroopa Kohtu otsus (neljas koda), 5. märts 2015

Maksualaste õigusaktide ühtlustamine – Ühine käibemaksusüsteem – Liikmesriikide õigus kohaldada vähendatud käibemaksumäära teatud kaupade ja teenuste tarnete suhtes – Vähendatud käibemaksumäära kohaldamine digiraamatute (või elektronraamatute) tarnele – Lubamatus

(Nõukogu määrus nr 282/2011, artikli 7 lõige 1; nõukogu direktiiv 2006/112, muudetud direktiiviga 2010/88, artikli 14 lõige 1, artikkel 96 ja artikli 98 lõike 2 teine lõik ning lisa III punkt 6)

Liikmesriik, kes kohaldab digiraamatutele (või elektronraamatutele) vähendatud käibemaksumäära, rikub kohustusi, mis tulenevad direktiivi 2006/112, mis käsitleb ühist käibemaksusüsteemi (muudetud direktiiviga 2010/88) artiklitest 96 ja 96 koosmõjus selle direktiivi II ja III lisaga ja määrusega nr 282/2011, millega sätestatakse direktiivi 2006/112 rakendusmeetmed.

Nimelt tuleneb direktiivi 2006/112 III lisa punktist 6, et vähendatud käibemaksumäära kohaldatakse tehingule, mis kujutab endast füüsilistel kandjatel olevate raamatute tarnet. Kuigi elektronraamatu lugemiseks peab tõepoolest olemas olema füüsiline kandja nagu arvuti, ei ole see kandja sellegipoolest osa elektronraamatu tarnest. Lisaks, nagu tuleneb selle direktiivi artikli 98 lõike 2 teisest lõigust, otsustas liidu seadusandja välistada võimaluse, et vähendatud käibemaksumäära kohaldataks elektrooniliselt osutatavatele teenustele. Elektronraamatute tarne aga on selline teenus, kuna seda ei saa pidada kaubatarneks direktiivi artikli 14 lõike 1 tähenduses, sest elektronraamatut ei saa käsitada materiaalse varana. Samuti vastab elektronraamatute tarnimine arvutivõrgu elektrooniliselt osutatavate teenuste mõistele määruse nr 282/2011 artikli 7 lõike 1 tähenduses.

Seda tõlgendust ei sea kahtluse alla neutraalse maksustamise põhimõte, kuna see ei võimalda laiendada vähendatud käibemaksumäära kohaldamisala, kui see ei ole ühemõtteliselt sätestatud. Ent käibemaksudirektiivi III lisa punkt 6 ei ole säte, mis ühemõtteliselt laiendab vähendatud käibemaksumäära elektronraamatute tarnetele. Vastupidi, niisugused tarned ei kuulu selle sätte kohaldamisalasse.

(vt punktid 27, 28, 33–36, 42, 43, 46 ja resolutsioon)

Kohtuasi C‑479/13

Euroopa Komisjon

versus

Prantsuse Vabariik

„Liikmesriigi kohustuste rikkumine — Maksustamine — Käibemaks — Vähendatud maksumäära kohaldamine — Digi- ja elektronraamatute tarnimine”

Kokkuvõte – Euroopa Kohtu otsus (neljas koda), 5. märts 2015

Maksualaste õigusaktide ühtlustamine — Ühine käibemaksusüsteem — Liikmesriikide õigus kohaldada vähendatud käibemaksumäära teatud kaupade ja teenuste tarnete suhtes — Vähendatud käibemaksumäära kohaldamine digiraamatute (või elektronraamatute) tarnele — Lubamatus

(Nõukogu määrus nr 282/2011, artikli 7 lõige 1; nõukogu direktiiv 2006/112, muudetud direktiiviga 2010/88, artikli 14 lõige 1, artikkel 96 ja artikli 98 lõike 2 teine lõik ning lisa III punkt 6)

Liikmesriik, kes kohaldab digiraamatutele (või elektronraamatutele) vähendatud käibemaksumäära, rikub kohustusi, mis tulenevad direktiivi 2006/112, mis käsitleb ühist käibemaksusüsteemi (muudetud direktiiviga 2010/88) artiklitest 96 ja 96 koosmõjus selle direktiivi II ja III lisaga ja määrusega nr 282/2011, millega sätestatakse direktiivi 2006/112 rakendusmeetmed.

Nimelt tuleneb direktiivi 2006/112 III lisa punktist 6, et vähendatud käibemaksumäära kohaldatakse tehingule, mis kujutab endast füüsilistel kandjatel olevate raamatute tarnet. Kuigi elektronraamatu lugemiseks peab tõepoolest olemas olema füüsiline kandja nagu arvuti, ei ole see kandja sellegipoolest osa elektronraamatu tarnest. Lisaks, nagu tuleneb selle direktiivi artikli 98 lõike 2 teisest lõigust, otsustas liidu seadusandja välistada võimaluse, et vähendatud käibemaksumäära kohaldataks elektrooniliselt osutatavatele teenustele. Elektronraamatute tarne aga on selline teenus, kuna seda ei saa pidada kaubatarneks direktiivi artikli 14 lõike 1 tähenduses, sest elektronraamatut ei saa käsitada materiaalse varana. Samuti vastab elektronraamatute tarnimine arvutivõrgu elektrooniliselt osutatavate teenuste mõistele määruse nr 282/2011 artikli 7 lõike 1 tähenduses.

Seda tõlgendust ei sea kahtluse alla neutraalse maksustamise põhimõte, kuna see ei võimalda laiendada vähendatud käibemaksumäära kohaldamisala, kui see ei ole ühemõtteliselt sätestatud. Ent käibemaksudirektiivi III lisa punkt 6 ei ole säte, mis ühemõtteliselt laiendab vähendatud käibemaksumäära elektronraamatute tarnetele. Vastupidi, niisugused tarned ei kuulu selle sätte kohaldamisalasse.

(vt punktid 27, 28, 33–36, 42, 43, 46 ja resolutsioon)